open-index/open-wikipedia-markdown huggingface dataset:
Matti Latvala (pesäpalloilija)

**Matti Latvala** (s. 16. marraskuuta 1983 Ilmajoki) on suomalainen pesäpalloilija. Hänen nykyinen seuransa on Superpesiksessä pelaava Kouvolan Pallonlyöjät. Latvalan ulkopelipaikka on kakkosvahti. Latvala saavutti kahdeksantena pelaajana 600 runkosarjaottelun rajan heinäkuussa 2025 ottelussa Manse PP:tä vastaan.

Latvalan isoveli Jukka Latvala on myös entinen pääsarjatason pesäpalloilija.

## Saavutukset
### Pelaajana
* 5 SM-hopeaa: 2009, 20102018, 2020, 2021
* 5 SM-pronssia: 2003, 2007, 2019, 2024, 2025 
* 10 Itä-Länsi-ottelua: 2008-2011, 2017–2019, 2021: 2022, 2023 
** Kentän paras: 2010
* Superpesiksen kuukauden pelaaja (1): kesäkuu 2018

## Lähteet
Ameiurus

**Ameiurus** on monnikalojen lahkoon (Siluriformes) ja piikkimonnien heimoon (Ictaluridae) kuuluva pohjoisamerikkalainen kalasuku.

## Lajit
Sukuun kuuluu seitsemän nykyisin elävää lajia.
* *[[Ameiurus brunneus]]* Jordan, 1877
* *[[Valkopiikkimonni|Ameiurus catus]]* (Linnaeus, 1758) – Valkopiikkimonni
* *[[Mustapiikkimonni|Ameiurus melas]]* (Rafinesque, 1820) – Mustapiikkimonni
* *[[Keltapiikkimonni|Ameiurus natalis]]* (Lesueur, 1819) – Keltapiikkimonni
* *[[Ameiurus nebulosus]]* (Lesueur, 1819) – Piikkimonni
* *[[Ameiurus platycephalus]]* (Girard, 1845)
* *[[Ameiurus serracanthus]]* (Yerger & Relyea, 1968)

Kaikkien lajien alkuperäinen levinneisyys on Pohjois-Amerikassa. Kolme lajia esiintyy ihmisen siirtämänä myös Euroopassa (*A. melas, A. nebulosus ja A. natalis*).

Lisäksi fossiileista on tunnistettu kahdeksan muuta tämän suvun lajia.

* †*[[Ameiurus hazenensis]]*
* †*[[Ameiurus lavetti]]*
* †*[[Ameiurus leidyi]]*
* †*[[Ameiurus macgrewi]]*
* †*[[Ameiurus pectinatus]]*
* †*[[Ameiurus reticulatus]]*
* †*[[Ameiurus sawrockensis]]*
* †*[[Ameiurus vespertinus]]*

## Lähteet
Finnish Defence League

**Finnish Defence League ry** (FDL) oli vuonna 2011 Facebookissa perustettu ja 2013 rekisteröity liike, joka ilmoituksensa mukaan toimi radikaalin islamin ja islamismin leviämistä vastaan Suomessa. Useiden tiedotusvälineiden mukaan järjestöä pidettiin äärioikeistolaisena. Yhdistyksen toiminta on lakannut.

## Historia
Finnish Defence League sai alkunsa vuonna 2011 Englannissa toimivan English Defence Leaguen toiminnan innoittamana. Yhdistys pyrkii epäkohtien esilletuomiseen tiedotusvälineiden kautta sekä osallistumalla erilaisiin tapahtumiin. FDL hyväksyttiin yhdistysrekisteriin 2013.

## Toimintaperiaatteet ja tavoitteet
Finnish Defence League ilmoitti periaatteikseen naisten ja seksuaalivähemmistöjen puolustamisen sekä oikeuden vastustaa radikaalia islamia, ihmisoikeuksien puolustamisen ja edistämisen, demokratian ja oikeusvaltion kunnioittamisen ja näiden edistämisen šaria-lakia vastaan, ääri-islamiin liittyvän tiedottamisen sekä kansainvälisen yhteistyön. Järjestö kertoo vastustavansa ”alkuperäiskulttuurin” tietoista heikentämistä mutta ei kulttuurin ”luonnollisia muutoksia”.

Jäseniltään FDL vaati järjestön periaatteiden hyväksymistä ja ohjeiden noudattamista, kun jäsen kantoi järjestön tunnuksia. FDL:n mukaan jäseniksi ei haluttu rasisteja, seksuaalivähemmistöjä syrjiviä tai väkivaltaisia henkilöitä.

## Mediassa
*[[Turun Sanomat|Turun Sanomien]]* ja Ilta-Sanomien mukaan järjestöä on pidetty äärioikeistolaisena.  Patentti-ja rekisterihallituksen mukaan yhdistyksen rekisteröintihakemuksessa ei  ollut viitteitä Pariisin rauhansopimuksen kieltämästä fasisminluonteisesta poliittisesta, sotilaallisesta tai sotilaallisluontoisesta järjestöstä. 

Kansalaisaktivisti Dan Koivulaakson mukaan FDL:n jäsenet eivät syyllistyneet väkivallantekoihin, toisin kuin English Defense League, jonka kannattajista osa Koivulaakson mukaan on tehnyt myös natsitervehdyksiä. 

FDL:n puheenjohtaja oli vieraana A2-keskusteluohjelman Turvattomuus-illassa vuonna 2016. Suomeen saapuneita turvapaikanhakijoita käsitellyt jakso esitettiin TV2-kanavalla.

## Lähteet
Jorma Honkasalo

**Jorma Bruno Honkasalo** (1. marraskuuta 1916 Turku – 23. toukokuuta 2009 Helsinki) oli Outokumpu Oy:n varapääjohtaja vuosina 1975–1980 ja hallituksen puheenjohtaja 1980–1982.

Honkasalo oli koulutukseltaan diplomi-insinööri Åbo Akademista. Hän sai vuonna 1978 tekniikan kunniatohtorin arvon ja 1982 vuorineuvoksen arvon.

Hänen veljensä oli Tauno Honkasalo ja tyttärensä elokuvaohjaaja Pirjo Honkasalo.

## Lähteet
Lauri Honkavaara

**Lauri Johannes Honkavaara** (16. kesäkuuta 1926 Helsinki – 6. tammikuuta 2004 Helsinki) oli suomalainen varatuomari. Hän oli valtiovarainministeriön vero-osaston ylijohtaja 1970–1978, ja Verohallituksen pääjohtaja hän oli 1978–1990. Puoluekannaltaan Honkavaara oli sosialidemokraatti.

Lauri Honkavaara kirjoitti ylioppilaaksi Rauman lyseosta vuonna 1945, suoritti ylemmän oikeustutkinnon Helsingin yliopistossa vuonna 1949 ja sai varatuomarin arvon vuonna 1952. Honkavaaran veroura alkoi Loimaan verolautakunnan puheenjohtajana vuosina 1953–1955 ja Hyvinkään verolautakunnan puheenjohtajana vuosina 1955–1960 sekä Hyvinkään verojohtajana vuosina 1960–1962. Vuosina 1959–1961 Honkavaara työskenteli lisäksi veroasioiden esittelijänä Korkeimmassa hallinto-oikeudessa. Vuonna 1962 Honkavaara siirtyi valtiovarainministeriöön, jossa hän toimi nuorempana hallitussihteerinä vuosina 1962–1967, vanhempana hallitussihteerinä vuosina 1967–1969 sekä vero-osaston apulaisosastopäällikkönä vuosina 1969–1970. Vuonna 1968 Honkavaara työskenteli myös eduskunnan valtiovarainvaliokunnan sihteerinä valmisteltaessa uutta elinkeinoverolainsäädäntöä. 

## Lähteet
Mikko Korhonen (pesäpalloilija)

**Mikko Korhonen** (s. 29. huhtikuuta 1983) on suomalainen pesäpallon pelinjohtaja ja uransa lopettanut pesäpalloilija. Hän on Sotkamon Jymyn kasvatti ja voittanut urallaan kahdeksan Suomen mestaruutta, kaksi SM-hopeaa ja yhden SM-pronssin. 
Kaudeksi 2017 Korhonen jatkoi uraansa pelaajavalmentajana.

Superpesiksen runkosarjassa Korhonen on pelannut 273 ottelua, joissa on lyönyt 147 ja tuonut 66 juoksua. Kärkilyöntipisteitä hän keräsi pelaamissaan runkosarjan otteluissa 550. Superpesiksen pudotuspeleissä Korhonen on pelannut 134 ottelua, joissa on lyönyt 78 ja tuonut 28 juoksua. Kärkilyöntipisteitä hän on kerännyt pudotuspeleissä kaikkiaan 294.

Korhonen siirtyi kaudeksi 2014 kopparin tontilta Jymyn pelinjohtajaksi Mikko Kuosmasen tilalle. Korhonen on jo aiemmin toiminut Jymyn A-poikien pelinjohtajana.

Heinäkuussa 2019 Joensuun Mailan miesten Superpesisjoukkue ilmoitti tehneensä kaksivuotisen sopimuksen Mikko Korhosen kanssa. Korhonen tuli JoMan pelinjohtajaksi Juhani Lehtimäen jättäessä tehtävänsä. Seuran tiedotteessa korostetaan Korhosen hyvää ihmisjohtamista. Elokuussa 2021 Korhonen erotettiin Joensuun Mailan pelinjohtajan paikalta.

Lokakuussa 2023 Korhonen nimettiin kaksivuotisella sopimuksella Kempeleen Kirin miesten Superpesisjoukkueen pelinjohtajaksi.

## Saavutukset
### Pelaajana
* 8 SM-kultaa: 2001, 2002, 2004, 2006, 2009, 2011, 2012, 2013
* 3 SM-hopeaa: 2007, 2008, 2017
* 1 SM-pronssi: 2005

### Pelinjohtajana
* 2 SM-kultaa: 2014, 2015
* Miesten Superpesiksen vuoden pelinjohtaja (2): 2014, 2015 

## Lähteet
Isonokkakipuaja

**Isonokkakipuaja** (*Xiphocolaptes promeropirhynchus*) on kipuajien heimoon kuuluva varpuslintu.

## Levinneisyys
Isonokkakipuajaa tavataan laajalla alueella Meksikon eteläosista Ranskan Guianaan, Brasilian luoteisosiin ja Boliviaan asti. Sen kannaksi arvioidaan 50&nbsp;000–499&nbsp;999 yksilöä, ja sen kannankehitys on vakaa. Laji on luokiteltu elinvoimaiseksi.

## Lähteet
Serial Butcher

**Serial Butcher** on belgialainen death metal -yhtye Gentistä.

Yhtye nauhoitti esikoisalbuminsa loppuvuonna 2008, minkä jälkeen yhtye solmi kahden albumin käsittävän levytyssopimuksen Unique Leader Recordsin kanssa.

Esikoisalbumi *[[A Crash Course in Cranium Crushing]]* julkaistiin keväällä 2010.

## Jäsenet
* Kurt "Monie" Termonia – laulu
* Kenneth Keysers – kitara
* Koen Van Goethem – basso
* Nico Veroeven – rummut

### Entiset jäsenet
* Steven – laulu
* Tim – laulu
* Gijs Cielen – kitara
* Hedrik – kitara
* Nicolas Malfeyt – kitara
* Bob – basso
* Peter – basso
* Tom Trancez – basso

## Diskografia
### Studioalbumit
* 
* 

### Kokoelma-albumit
* 

### Demot
* 
* 

### EP:t
* 
* 

## Aiheesta muualla
* Yhtyeen kotisivu
*
Viiksikipuaja

**Viiksikipuaja** (*Xiphocolaptes falcirostris*) on kipuajien heimoon kuuluva varpuslintu.

## Levinneisyys
Viiksikipuajaa tavataan Luoteis-Brasiliassa. Sen kannaksi arvioidaan 3&nbsp;500–15&nbsp;000 yksilöä. Laji on vähentynyt ja sen levinneisyysalue on pienentynyt ja sirpaloitunut metsien hakkuiden seurauksena, ja viiksikipuaja on luokiteltu vaarantuneeksi.

## Lähteet
Isokipuaja

**Isokipuaja** (*Xiphocolaptes major*) on kipuajien heimoon kuuluva varpuslintu.

## Levinneisyys
Isokipuajaa tavataan Boliviassa, Brasilian lounaisosissa, Paraguayssa ja Argentiinan pohjoisosissa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.

## Lähteet
Veritaika

**Veritaika** () on nuorille aikuisille suunnattu fantasiakirja.

## Juoni
Silla Kennicottin isä oli maailman lempein mies. Hän ei mitenkään ole voinut ampua äitiä ja sitten itseään. Mutta kaikki muut uskovat niin, jopa Sillan veli Reese.
Kaikki muuttuu, kun joku lähettää Sillalle merkillisen muistikirjan täynnä rönsyileviä kaavioita, riimuja ja viisikantoja. Naapuriin muuttaa Nicholas, jonka suudelmat ovat silkkaa sähköä. Sitten vanhempien hautakiveen ilmestyy punaisia merkkejä. Kun nuoret alkavat selvittää totuutta, he huomaavat joutuneensa pelottavien voimien pyörteeseen, jossa kukaan ei ole turvassa eikä keneenkään voi luottaa. Vielä pelottavampaa on löytää samat voimat omasta mielestään. On vain annettava vaiston viedä – ja veren ohjata.

## Vastaanotto

Amerikkalainen Tessa Gratton nousi maailmanmaineeseen esikoisromaanillaan, joka on myyty jo 16 maahan. 

”Rakkautta hautausmaan kätköissä, kauhua naamioiden takana, veren kuisketta – aivan ihana kirja!”
– Maggie Stiefvater, Väristys-sarjan kirjoittaja

”(…) Veritaika on ällistyttävän nautittava kirja, myös aikuisille.”
- Vesa Sisättö, Helsingin Sanomat

## Lähteet
* 

## Aiheesta muualla
* http://www.wsoy.fi/kirjat/-/product/no/9789510376591 
* http://www.sivupiiri.fi/kirjavinkit/veritaika-4385 .
Janne Leppälä

**Janne Leppälä** (s. 13. toukokuuta 1986 Ilmajoki) on suomalainen pesäpalloilija, joka edustaa Haminan Palloilijoita.

Superpesiksen runkosarjassa Leppälä on pelannut 282 ottelua, joissa on lyönyt 125 (22+103) ja tuonut 93 juoksua. Kärkilyöntipisteitä hän on kerännyt pelaamissaan runkosarjan otteluissa 556. Superpesiksen ylemmissä pudotuspeleissä Leppälä on pelannut 25 ottelua, joissa on lyönyt seitsemän (2+7) ja tuonut kolme juoksua. Kärkilyöntipisteitä hän on kerännyt ylemmissä pudotuspeleissä kaikkiaan 34.

Ykköspesiksen runkosarjassa Leppälä on pelannut 20 ottelua. Lyötyjä hänelle on kertynyt 3+7 ja tuotuja 32. Kärkilyöntipisteitä Leppälä on kerännyt 103.

## Lähteet

## Aiheesta muualla
Meksikonkarhu

**Meksikonkarhu** (*Ursus arctos nelsoni*) oli meksikolainen ruskeakarhun alalaji. Se hävisi sukupuuttoon todennäköisesti liiallisen metsästyksen vuoksi. Se söi monenlaista ravintoa kuten haaskoja, hedelmiä, jyrsijöitä ja hunajaa. Viimeinen havainto meksikonkarhusta on 1&nbsp;500 metrin korkeudelta Sierra del Nidon ylängöltä 1960-luvulta.

## Koko ja ulkonäkö
Meksikonkarhu oli noin 180 cm pitkä. Urokset olivat naaraita suurempia, painaen jopa 315 kg. Meksikonkarhun väri vaihteli haalean keltaisen, harmaan ja valkoisen värillä. Valkoiset karhut näyttivät kirkkaassa auringonvalossa hopeisilta, jonka vuoksi lajia kutsuttiin nimellä “el oso plateado” (hopeakarhu). 

## Lähteet
Long Island (Bahama)

**Long Island** on saari Bahamalla. Se on yksi saarivaltion suurimmista ja sijaitsee Kravun kääntöpiirillä. Saaren asukasluku on vajaa 3&nbsp;000, joista suurin osa asuu Clarence Townissa. Long Island on tunnettu maailman syvimmästä sinisestä aukosta, Dean’s Blue Holesta.

Bahaman alkuperäisasukkaat, arawakit, kutsuivat saarta nimellä Yuma. Kristoffer Kolumbus nimesi saaren Fernandinaksi vuonna 1492. Myöhemmin saaren nimeksi vakiintui Long Island, sillä se on 130 kilometriä pitkä, mutta vain kuusi kilometriä leveä. Espanjalaiset orjuuttivat arawakit ja kuljettivat heidät pois saarelta, ja Long Island oli asumaton 1700-luvulle saakka.

## Lähteet

## Aiheesta muualla
Panamansuomukipuaja

**Panamansuomukipuaja** (*Dendrocolaptes sanctithomae*) on kipuajien heimoon kuuluva varpuslintu.

## Levinneisyys
Panamansuomukipuajaa tavataan Meksikon eteläosista Venezuelaan, Kolumbiaan ja Ecuadoriin. Lajin kannaksi arvioidaan 50&nbsp;000–499&nbsp;999 yksilöä. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vaarassa.

## Lähteet
Matogrossonkipuaja

**Matogrossonkipuaja** (*Dendrocolaptes hoffmannsi*) on kipuajien heimoon kuuluva varpuslintu.

## Levinneisyys
Matogrossonkipuajaa tavataan Brasiliassa. Laji tunnetaan huonosti ja sitä on kuvattu harvinaiseksi. Sen kannan uskotaan vähenevän nopeasti metsien häviämisen seurauksena.

## Elintavat
Matogrossonkipuaja elää kosteissa alankometsissä 300 metrin korkeuteen asti. Se käyttää ravinnokseen luultavasti pääasiassa kovakuoriaisia.

## Lähteet
ReVamp

**ReVamp** oli alankomaalainen sinfonista metallia esittävä yhtye. 

## Historia
Floor Jansen perusti yhtyeen After Foreverin hajottua vuonna 2009. Jansen paljasti yhtyeen nimen MySpacessa 17. lokakuuta 2009.
Yhtyeen omaa nimeä kantava debyyttialbumi julkaistiin keväällä 2010 ja toinen albumi *Wild Card* julkaistiin syksyllä 2013.

Maaliskuussa 2015 Nightwishiin liittynyt Jansen kertoi haastattelussa, että ReVamp on tauolla. Syyskuussa 2016 yhtye lopetti virallisesti.

## Jäsenet

* Floor Jansen – laulu, lauluntekijä (2009–)
* Arjan Rijnen – kitarat (2010–)
* Jord Otto – kitarat (2010–)
* Henk Vonk – basso (2013–)
* Ruben Wijga – koskettimet (2010–)
* Matthias Landes – rummut (2010–)

### Entiset jäsenet
* Jaap Melman – basso (2010–2012)

;Vierailijat
* Joost van den Broek – koskettimet, syntetisaattori, piano, ohjelmointi, tuottaja, miksaus albumilla *ReVamp*  (2009–2010) 
* Waldemar Sorychta – kitara ja basso albumilla *ReVamp*  (2009–2010) 
* Koen Herfst – rummut albumilla *ReVamp*  (2009–2010) 
* Arno Krabman – kitara ja basso, tuottaja, miksaus albumilla *ReVamp*  (2009–2010) 
* George Oosthoek – murina kappaleessa *Here's my  Hell* albumilla *ReVamp*  (2010) 
* Russell Allen – laulu kappaleessa *Sweet Curse* albumilla *ReVamp*  (2010) 
* Björn "Speed​​" Strid – murinalaulu kappaleessa *In Sickness "Till Death Do Us Part 2: Disdain* albumilla *ReVamp*  (2010) 
* Mark Jansen – huuto kappaleessa *Misery's No Crime* albumilla *Wild Card*  (2013) 
* Marcela Bovio – kuorolaulu albumilla *Wild Card*  (2013) 
* Johan van Stratum – basisti albumilla *Wild Card*  (2013) 
* Daniël de Jongh – kuorolaulu albumilla *Wild Card*  (2013) 
* Devin Townsend – laulu kappaleessa *Neurasthenia* albumilla *Wild Card*  (2013) 

## Diskografia
### Studioalbumit
* 
* 

### Singlet
* "The Anatomy of a Nervous Breakdown: On the Sideline" (2013)

## Lähteet
Nisán

**Nisán** on juutalaisessa kalenterissa kuukausi, joka vastaa maalis-huhtikuuta. Ennen Babylonin vankeutta kuukaudesta käytettiin nimitystä **aviv**, mutta vankeuden jälkeen kuukauden nimeksi vakiintui nisán.

Nisán-kuun 15. -21. päivinä juutalaiset viettävät pääsiäistä eli pesahia.

Raamatun mukaan nisán on vuoden ensimmäinen kuukausi, josta vuosi alkaa. Nykyisin juutalaisen kalenterivuoden katsotaan kuitenkin alkavan syksyllä tišri-kuusta, jonka alussa vietetään roš hašana-juhlaa, juutalaisten uuttavuotta. Tämän laskutavan mukaan nisán on vuoden seitsemäs tai karkausvuosina kahdeksas kuukausi.

## Lähteet
Jussi Hooli

**Jussi Eemeli Hooli** (18. marraskuuta 1937 Karunki – 26. maaliskuuta 2021 Oulu) oli suomalainen vesirakentamisen tutkija ja professori. 

Hoolin vanhemmat olivat talousneuvos Juho Eemeli Hooli ja diakonissa Martta Ylilahti. Hän tuli ylioppilaaksi Tornion yhteislyseosta 1957 ja valmistui Teknillisestä korkeakoulusta diplomi-insinööriksi 1964, tekniikan lisensiaatiksi 1971 ja tekniikan tohtoriksi 1972. Maataloushallituksen toimistoinsinöörinä Hooli työskenteli 1964–1967, vesihallituksen suunnittelijana 1972–1976, Teknillisen korkeakoulun assistenttina 1965–1972, erikoisopettajana ja vt. professorina 1971–1974 ja vesitalouden professorina 1975–1981. Osaston johtaja hän oli 1977–1980. Oulun yliopiston vesirakennuksen professorina hän toimi vuodesta 1982, eläkkeelle hän jäi vuonna 2001. Hooli oli Teknisten tieteiden akatemian jäsen vuodesta 1977.

Sotilasarvoltaan Hooli oli reservin vänrikki (1985), hänen puolisonsa vuodesta 1963 oli Airi Marjatta Hämälä (s. 1937).

## Lähteet
Jussi Hurskainen

**Jussi Hurskainen** (s. 21. helmikuuta 1989 Kitee) on suomalainen pesäpalloilija, joka edusti peliurallaan Superpesiksessä pelaavia Kiteen Palloa sekä Imatran Pallo-Veikkoja. Ulkopelipaikaltaan Hurskainen on koppari.

Nykyään Hurskainen toimii Kiteen Pallon kakkospelinjohtajana.

Hurskaisen kasvattajaseura on Kiteen Pallo-90. Hänet valittiin ensimmäistä kertaa urallaan Itä-Länsi -otteluun kesällä 2013.

## Saavutukset
### Pelaajana
* 1 Itä-Länsi-ottelu: 2013

## Lähteet
Juha-Matti Matilainen

**Juha-Matti Matilainen** (s. 24. helmikuuta 1981 Vimpeli) on suomalainen pesäpalloilija, joka edustaa Alajärven Ankkureita.

Ulkopelissä polttolinjassa ja sisäpelissä vaihtajana tai etenijänä pelannut Matilainen lopetti jo uransa kauden 2013 jälkeen mutta perui päätöksensä myöhemmin. Peruttuaan päätöksensä hän siirtyi Alajärven Ankkureiden Superpesis-joukkueeseen. Hän pelasi urallaan kasvattajaseuransa Vimpelin Vedon lisäksi Seinäjoen Maila-Jusseissa sekä Seinäjoen fuusioseurassa JymyJusseissa.

Ammatiltaan Matilainen on opettaja.

## Saavutukset
### Pelaajana
* 1 SM-pronssi: 2009
* Ykköspesiksen kuukauden pelaaja: elokuu 2011 

## Lähteet

## Aiheesta muualla
ET-lehti

**ET-lehti** (aik. **Eläketieto**) on yli 55-vuotiaille naisille suunnattu aikakauslehti. Lehden päätoimittaja on Minna McGill. Lehden ydinlukija on yli 60-vuotias nainen. *ET* ilmestyy 24 kertaa vuodessa. 

Lisäksi *ET Terveys* -lehti ilmestyy kymmenen kertaa vuodessa. 

ET-lehtiryhmän kustantaja on Sanoma Media Finland.

## Historiaa
*ET-lehti* alkoi ilmestyä vuonna 1973. Lehti oli suunnattu varttuneelle väelle, ja lyhenne ET tuli sanasta *Eläketieto*, jota käytettiin lehden alaotsikkona. Vuonna 1982 alaotsikoksi muuttui *Elämäntaito*, jota käytettiin 1990-luvun puoleenväliin saakka. 2010-luvulla alaotsikkona on *Enemmän tarinoita*.

## Päätoimittajia
*Kaisa Larmela, 1990-luvun puoliväli
*Tarja Hurme 2001–2008
*Maija Toppila –2012
*Riitta Korhonen 2012–2017
*Katriina Palo-Närhinen 2018–2021
*Minna McGill 2021–

## Lähteet

## Aiheesta muualla
*etlehti.fi
Spawn of Possession

**Spawn of Possession** oli ruotsalainen teknisen death metalin yhtye, joka perustettiin Kalmarissa vuonna 1997. Vuonna 2017 yhtye ilmoitti Facebookissa lopettaneensa useiden ongelmien vuoksi.

Vuosituhannen vaihteessa yhtye julkaisi demot *The Forbidden* sekä *Church of Deviance*, ja joulukuussa 2001 yhtye solmi levytyssopimuksen Unique Leader Recordsin kanssa. Ensimmäinen albumi, *[[Cabinet]]*, ilmestyi tammikuussa 2003. Toinen albumi, *[[Noctambulant]]*, julkaistiin vuonna 2006 levymerkillä Neurotic Records. Toisen albumin julkaisun myötä yhtye vietti paljon aikaa kiertueella sekä kokoonpano koki muutoksia.

Toukokuussa 2011 yhtye solmi levytyssopimuksen Relapse Recordsin kanssa. Kolmas studioalbumi, *[[Incurso]]*, ilmestyi maaliskuussa 2012.

## Jäsenet
* Dennis Röndum – laulu (1997–2006, 2010–), rummut (1997–2006)
* Jonas Bryssling – kitara (1997–)
* Christian Muenzner – kitara (2009–)
* Erlend Caspersen – bassokitara (2007–)
* Henrik – rummut (2010–)

## Diskografia
* 
* 
* 

### Demot
* 
* 

## Lähteet

## Aiheesta muualla
* Yhtyeen kotisivu
*
Matti Iivarinen

**Matti Iivarinen** (s. 24. joulukuuta 1964) on suomalainen pesäpalloilijana uransa vuonna 2008 ja pelinjohtajana vuonna 2021 lopettanut urheilija.

Pelaajaurallaan Iivarisen ulkopelipaikka oli lukkari. Hänet valittiin kahdesti vuoden lukkariksi, vuosina 1987 ja 1989. Iivarinen lopetti peliuransa yhden Sotkamon Jymy -kauden jälkeen vuonna 1999, mutta pelasi ajoittain seuraavina vuosina Alajärven Ankkureiden riveissä. Viimeisen ykköspesisottelunsa Iivarinen pelasi kaudella 2008.

Peliuransa jälkeen Iivarinen toimi pelinjohtotehtävissä muun muassa Vimpelin Vedon sekä Alajärven Ankkureiden joukkueissa. Kaudeksi 2018 hän siirtyi Kouvolan Pallonlyöjien pelinjohtajaksi ja jatkoi Kouvolassa myös kauden 2019. Kaudeksi 2020 Iivarinen siirtyi  Manse PP:n pelinjohtajaksi, jossa kaudesta 2021 tuli hänen viimeisensä.

Iivarisen poika, Sasu Iivarinen on myös pääsarjatason pesäpalloilija.

## Saavutukset
### Pelaajana
* 2 SM-kultaa: 1988, 1989
* 1 SM-hopea: 1987
* 2 SM-pronssia: 1985, 1992
* 11 Itä-Länsi-ottelua: 1985-1994, 1996
* Vuoden lukkari (2): 1987, 1989 

### Pelinjohtajana
* 1 SM-kulta: 2021
*2 SM-hopeaa: 2006, 2018
* 1 SM-pronssi: 2019
* Idän pelinjohtaja Itä-Länsi ottelussa: 2018
* Miesten Superpesiksen vuoden pelinjohtaja (1): 2021

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet
Gumbinnenin taistelu

**Gumbinnenin taistelu** käytiin Saksan ja Venäjän joukkojen välillä 20. elokuuta 1914 ensimmäisen maailmansodan aikana. Taistelu alkoi saksalaisten hyökkäyksenä, mutta se muuttui heidän perääntymisekseen venäläisten saavuttaman torjuntavoiton jälkeen. Gumbinnen eli nykyinen Gusevin kaupunki sijaitsi tuolloin Saksaan kuuluneessa Itä-Preussissa.

## Tausta

Ensimmäisen maailmansodan alussa Saksan joukot olivat lukumääräisesti selvästi alakynnessä itärintamalla. Saksan itäistä armeijaa johtaneen Maximilian von Prittwitzin suunnitelmana oli vetäytyä rajalta 160 kilometriä länteen ja johdattaa venäläisjoukot näin syvälle Itä-Preussiin. Tällöin maastontuntemus olisi saksalaisten puolella, eivätkä venäläiset voisi huoltaa joukkojaan rautateitä pitkin, sillä Venäjällä käytettiin eri raideleveyttä. Tähän vetäytymiseen oltiin jo ryhtymässä kun saksalaisten tiedustelu sai tietää venäläisiä johtaneen Paul von Rennenkampfin käskystä pysäyttää joukkonsa Gumbinnenin kaupungin eteläpuolelle lepoa ja huoltoa varten. Tällöin von Prittwitzin alainen ja yhtä armeijakunta johtanut Hermann von François ilmoitti von Prittwitzille aikovansa hyökätä venäläisjoukkoja vastaan. Von Prittwitz hyväksyi tämän suunnitelman.

## Taistelu

Von Prittwitzin tarkoituksena oli vahvistaa von Françoisin hyökkäystä kahdella muulla armeijakunnalla, mutta malttamaton von François ei odottanut vahvistuksia vaan hyökkäsi venäläisten suurempaa joukkoa vastaan aamuneljältä 20. elokuuta. Saksalaiset näyttivät aluksi menestyksekkäiltä saavuttamansa yllätyksen ansiosta. Venäläiset työnnettiin taaksepäin ja luullen saavuttaneensa suuren voiton von François yllytti muita armeijakuntia yhtymään taisteluun. Kaksi muuta armeijakuntaa saapuivatkin paikalle samana päivänä. Todellisuudessa von François oli kuitenkin lyönyt vain venäläisten heikon etuosaston ja saksalaiset kohtasivat edetessään venäläisten ensimmäisen armeijan pääosan. Saksalaisten armeijakunnat joutuivat nyt taistelemaan toisistaan erillään paljon suurempaa vihollista vastaan. Yksi armeijakunnista lähtikin päivän päättyessä vetäytymään kahden muun seuratessa hieman myöhemmin.

## Seuraukset
Saksalaisten tappiot olivat raskaat ja venäläiset ottivat muun muassa 6&nbsp;000 sotavankia. Tappion jälkeen von Prittwitz pelkäsi venäläisten seuraavan ja hajaantuneiden joukkojensa joutuvan saarretuiksi. Tästä syystä hän suunnitteli ennen hyökkäystä suunniteltua vetäytymistä vieläkin suurempaa vetäytymistä Veikselin taakse, joka olisi tarkoittanut käytännössä koko Itä-Preussin jättämistä venäläisten armoille. Saksan yleisesikuntapäällikkö von Moltke raivostui ja määräsi pysäyttämään vetäytymisen sekä otti von Prittwitzin ja tämän esikunnan pois armeijan johdosta. Armeijan johtoon nousi Paul von Hindenburg, jonka johdolla saksalaiset voittivat venäläiset myöhemmin käydyssä Tannenbergin taistelussa.

## Lähteet
*
### Viitteet
Psvp

**Psvp**, PSVP tai PsvP tarkoittaa seuraavia asioita:

* Pohjois-Suomen Viestipataljoonan joukkoyksikön lyhenne
* Panssarivaunupataljoonan joukkoyksikön lyhenne
Luettelo avoimen lähdekoodin matkapuhelimista

Tämä on **luettelo [[matkapuhelin|matkapuhelimista]], joissa on [[avoin lähdekoodi|avoimen lähdekoodin]] [[mobiilikäyttöjärjestelmä|käyttöjärjestelmä]]**.

## Huomioita
Android-pohjaiset laitteet eivät ole listattuina omisteisten osien, varsinkin ajurien ja sovellusten, käytön takia.

WebOS oli alkujaan saatavilla vain omisteisella lisenssillä, mutta HP myöhemmin julkaisi lähdekoodin avoimen lisenssin ehtojen mukaisesti.

## Lista

## Katso myös
* Greenphone
* TuxPhone
* Mobiililaite (mobiilialusta)
* OsmocomBB

## Lähteet
Anssi Heimonen

**Anssi Heimonen** (s. 7. helmikuuta 1980 Vimpeli) on suomalainen entinen pesäpalloilija.

Lukkarina pelannut Heimonen edusti pääsarjatasolla kasvattajaseuransa Vimpelin Vedon lisäksi myös Seinäjoen Maila-Jusseja. Hän lopetti uransa kauden 2007 jälkeen.

Heimosen isä Timo sekä pikkuveli Janne ovat molemmat myös pelanneet lukkareina pääsarjatasolla.

## Lähteet
Iivarinen

**Iivarinen** on suomenkielinen sukunimi, joka on muun muassa seuraavilla henkilöillä:

* Juha-Matti Iivarinen (s. 1983), lentopalloilija
* Matti Iivarinen (s. 1964), pesäpallon pelinjohtaja ja entinen pesäpalloilija
* Otto Iivarinen (Saksassa *Ivarsson*, 1895–1931), jääkärimajuri
* Sasu Iivarinen (s. 1990), pesäpalloilija, Matti Iivarisen poika
* Timo Iivarinen (1936–1998), jalkapalloilija
* Ville Iivarinen, talouskriitikko.
Sami-Petteri Kivimäki

**Sami-Petteri "Sämpy" Kivimäki** (s. 6. kesäkuuta 1984 Seinäjoki) on suomalainen entinen pesäpallon pelinjohtaja. Hän toimi lokakuusta 2018 alkaen SJK-konsernin liiketoimintajohtajana. 2019 lokakuussa Kivimäki nimettiin SJK-konsernin toimitusjohtajaksi, ja hän toimi tehtävässään kevääseen 2023 saakka. Kivimäki nimitettiin huhtikuussa 2023 Lecklé Oy:n kehitys- ja henkilöstöjohtajaksi ja hän toimii myös yrityksen HR-praktiikan johtajana.   

Kivimäki on toiminut pelinjohtajana pääsarjatasolla Porin Pesäkarhujen naisten Superpesisjoukkueessa, ja miesten Superpesiksessä Koskenkorvan Urheilijoissa, JymyJusseissa sekä Vimpelin Vedossa. Lisäksi hän on toiminut Pesäpalloliiton kilpailupäällikkönä.Kivimäki kuuluu myös Superpesis Oy:n hallitukseen. 

## Muuta
Kivimäki on aiemmin pelannut myös jääkiekkoa Seinäjoen SHT:ssä miesten Suomi-sarjassa sekä Lapuan Virkiän joukkueessa II-divisioonassa. Hänen pelipaikkansa oli puolustaja. Kivimäki on myös Kuortaneen lukiossa pesäpallovalmentajana.

## Saavutukset
### Pelinjohtajana
* 2 miesten SM-kultaa: 2016, 2017
* 1 miesten SM-hopea: 2015
* 1 miesten SM-pronssi: 2018
* Miesten Superpesiksen vuoden pelinjohtaja (2): 2016, 2017  
* Naisten Superpesiksen vuoden pelinjohtaja: 2010 

## Lähteet

## Aiheesta muualla
Honkavaara

**Honkavaara** on useamman mäen eli vaaran nimi.  

* Honkavaara ja Pieni Honkavaara Lieksassa, Pohjois-Karjalassa. 

**Honkavaara** on myös suomalainen sukunimi, joka on muun muassa seuraavilla henkilöillä:

* Aarne Honkavaara (1924–2016), jääkiekkoilija ja valmentaja
* Jani Honkavaara (s. 1976), jalkapalloilija
* Jyri Honkavaara (1960–1997), muusikko
* Lauri Honkavaara (1926–2004), juristi
* Martti Honkavaara (1910–1965), poliitikko ja virkamies
* Ville Honkavaara (1880–1951), kansanedustaja (Maalaisliitto)

## Katso myös
* Aarne Honkavaara -palkinto, jääkiekkopalkinto
Avokauppa

**Avokauppa** eli **avoin kauppa** on Suomessa vapaamuotoinen sopimus, jossa tuotteen myyjä ja ostaja sopivat siitä, että ostajalla on oikeus palauttaa tuote takaisin kauppaan ja saada maksamansa kauppahinta takaisin, jos hän ei halua pitää tavaraa.
__NOTOC__
## Avoimen kaupan ehdot
Avoimessa kaupassa ostajalla on oikeus määrätyn ajan kuluessa palauttaa tavara myyjälle, vaikka siinä ei olisi mitään virhettä. Myyjä puolestaan on sidottu kauppasopimukseen myös ostajalle varattuna harkinta-aikana. Tällä tarkoitetaan sitä, että myyjä ei voi purkaa avokauppaa ja että ostaja voi purkaa sen vain sovitun ajan kuluessa.

Mikäli ostaja päättää pitää tavaran, kauppa muuttuu pysyväksi, kun sovittu harkinta-aika on kulunut loppuun.

### Vaaranvastuu tavarasta
Avoimessa kaupassa vaaranvastuu tavarasta siirtyy ostajalle, kun tavara luovutetaan – samoin kuin tavallisessa kaupassa. Lain mukaan vaaranvastuu on ostajalla siihen saakka, kunnes tavara palautetaan myyjälle.&thinsp;

## Lähteet

## Aiheesta muualla
*
Barfi!

**Barfi!** on vuonna 2012 ilmestynyt intialainen hindinkielinen draamakomediaelokuva, jonka on ohjannut Anurag Basu. 1970-luvulle sijoittuva elokuva kertoo kuuromykän Murphy ”Barfi” Johnsonin suhteesta kahteen naiseen, Shrutiin ja autistiseen Jhilmiliin. Pääosia näyttelevät Ranbir Kapoor, Priyanka Chopra ja Ileana D’Cruz.

*Barfi!* valittiin Intian ehdokkaaksi Oscar-gaalan 2013 parhaan vieraskielisen elokuvan kategoriaan, mutta se ei lopulta selviytynyt kansainvälisistä esikarsinnoista palkintogaalaan asti. Se voitti monia palkintoja eri palkintogaaloissa Intiassa. Filmfare Awards -gaalassa se voitti seitsemän palkintoa, mukaan lukien parhaasta elokuvasta, miespääosasta ja musiikista. *Barfi!* esitettiin Suomessa Rakkautta ja anarkiaa -elokuvafestivaaleilla.

## Näyttelijät

## Soundtrack

## Lähteet

## Aiheesta muualla

* 
*
Saksan 3. panssariarmeija

**3. panssariarmeija** () oli Saksan maavoimien yhtymä toisessa maailmansodassa. Se muodostui kuin helmikuussa 1942 **3. panssariryhmä** () täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.

## XV armeijakunta
Wehrkreis IX perusti 10. lokakuuta 1938 XV motorisoidun armeijakunnan, jolle ei kuitenkaan perustettu omaa alue-esikuntaa. Armeijakunnan komentajana oli kenraalieversti Hermann Hoth. Siihen liitettiin perustettaessa kolme kevyttä divisioonaa. Se asetettiin liikekannalle osana Etelän armeijaryhmän 10. armeijaa toisen maailmansodan uhatessa 26. elokuuta 1939, jolloin siihen kuuluivat 2. ja 3. kevyt divisioona. Armeijakunnasta muodostettiin toukokuussa 1940 Panssariryhmä Hoth ja edelleen marraskuussa 3. panssariryhmä.

## Panssariryhmä
3. panssariryhmä muodostettiin 16. marraskuuta 1940. Ryhmä liitettiin operaatio Barbarossaan muodostettuun Keskustan armeijaryhmään, jonka mukana se ylitti Neuvostoliiton rajan 22. kesäkuuta 1941. Se osallistui muun muassa Moskovan taisteluun ja operaatio Taifuuniin, jossa ryhmä oli osana 9. armeijaa.

## Panssariarmeija

3. panssariarmeija muodostettiin itärintamalla 1. tammikuuta 1942. Neuvostoliiton talvihyökkäyksessä armeija joutui saarroksiin, mutta se murtautui ulos taistellen Tekinossa, Dunassa ja Vitebskissä.

Maaliskuussa 1944 panssariarmeija osallistui siviilien pakkosiirtoihin Borisovin alueelta Saksaan pakkotyöhön. Armeija vetäytyi taistellen Liettuasta ja Kuurinmaalta ja se osallistui Memelin taisteluun loppuvuodesta 1944.

Helmikuussa 1945 armeija liitettiin muodostettavaan Veikselin armeijaryhmään. Maaliskuussa se vastasi Oderin puolustuksesta Seelowin kukkuloiden pohjoispuolella, missä armeijan tehtävänä oli estää neuvostojoukkojen eteneminen Länsi-Pommeriin ja edelleen Berliiniin. 2. Ukrainan rintama hyökkäsi armeijan rintamaosuudella Berliinin taistelussa ja 25. huhtikuuta rintama murtui Stettinin eteläpuolella.

Vetäydyttyään Stettinistä panssariarmeija joutui vetäytymään aina Mecklenburgiin, missä armeijan esikuntakin oli. Armeija antautui Yhdysvaltain 8. jalkaväkidivisioonalle 3. toukokuuta 1945 Hagenowissa.

## Komentajat
Panssariarmeijan komentajina olivat:
* Kenraalieversti Hermann Hoth (perustaminen - 5. lokakuuta 1941)
* Kenraalieversti Georg-Hans Reinhardt (5. lokakuuta 1941 – 15. elokuuta 1944)
* Kenraalieversti Erhard Raus (15. elokuuta 1944 – 10. maaliskuuta 1945)
* Panssarikenraali Hasso-Eccard von Manteuffel (10. maaliskuuta 1945 – antautumiseen)

## Lähteet
Kalle Virolainen

**Kalle Virolainen** (s. 1. huhtikuuta 1981 Kauhajoki) on suomalainen pesäpalloilija, joka edustaa Superpesiksessä pelaavaa Jyväskylän Kiriä. Virolainen on edustanut koko 2010 alkaneen Superpesis-uransa ajan Jyväskylän Kiriä. Virolainen pelasi aiemmin Kirissä myös Kirin pelatessa Ykköspesistä. Lisäksi Virolainen on pelannut Ykköspesistä ja Suomensarjaa kasvattajaseurassaan Kauhajoen Karhussa sekä lisäksi Suomensarjaa Peräseinäjoen Toivon riveissä. Virolainen toimii lyöjäjokerina. Pelaamissaan 85 Superpesiksen runkosarjassaottelussa Virolainen on lyönyt 130 juoksua, tuonut seitsemän juoksua ja kerännyt 215 kärkilyöntiä. Virolaisen lyömistä juoksuista kolme on kunnareita. Pelaamissaan neljässä Superpesiksen pudotuspeliottelussa Virolainen on lyönyt kolme juoksua ja kerännyt kahdeksan kärkilyöntiä. Tilastot päivitetty 25. syyskuuta 2013.

## Palkinnot
* Ykköspesiksen kuukauden pelaaja: elokuu 2008 

## Lähteet
* www.pesis.fi/@Bin/4370398/Virolainen+Kalle.xls
* http://jyvaskylankiri.fi/player/virolainen-kalle/ 
* http://www.pesiksenmaailma.fi/index.php/pelaajakortit?pelaajaid=2654&view=pelaajakortti

### Viitteet
Marika Heiskanen

**Marika Heiskanen** (s. 2. elokuuta Kuopio) on suomalainen näyttelijä ja yksi tamperelaisen ryhmäteatterin, Teatteri Siperian,  perustajajäsenistä. Hän on ollut Teatteri Siperian taiteellinenjohtaja vuosina 2013-2022 ja vuodesta 2022 alkaen Teatteri Siperian teatterinjohtaja. Ennen toimintaansa Teatteri Siperiassa Heiskanen on toiminut näyttelijänä Hämeenlinnan kaupunginteatterissa. Hän on vieraillut näyttelijänä lukuisissa teattereissa, kuten Pyynikin kesäteatterissa, Rauman kaupunginteatterissa, Espoon kaupunginteatterissa ja Teatteri Takomossa. Heiskanen on opiskellut teatteria muun muassa Teatterikorkeakoulussa, ja hän valmistui teatteritaiteen maisteriksi vuonna 2004.
Vuonna 2023 Marika valmistui myös Taideyliopiston Sibelius-Akatemian kansainvälisestä taiteen johtamisen koulutusohjelmasta toiseen maisterintutkintoonsa musiikin maisteriksi.

## Lähteet
Aleksi Rautiainen

**Aleksi Rautiainen**  (s. 13. helmikuuta 1986) on suomalainen pesäpalloilija, joka edustaa Superpesiksessä Joensuun Mailaa. 

Rautiainen on edustanut Superpesiksessä myös Kiteen Palloa, jossa voitti pesäpallon SM-kultaa vuonna 2005. Joensuun Mailassa Rautiainen on voittanut Suomen-mestaruuden kaudella 2018 ja saavuttanut SM-pronssia  kausina 2013–2017. Hän voitti B-poikien SM-kultaa 2003 kasvattajaseurassaan Tohmajärven Pompussa. Rautiainen on pelannut Itä–Länsi-ottelussa kahdesti, vuosina 2009 ja 2012. Hän toimii sisäpelissä vaihtajana ja kotiuttajana, ulkopelissä hänen paikkansa on polttolinjassa. Rautiainen on pelannut Superpesiksen runkosarjassa 158 ottelua, joissa hän on lyönyt 167 juoksua, tuonut 47 juoksua ja kerännyt 558 kärkilyöntiä. Pudotuspeleissä Rautiainen on pelannut 40 ottelua, joissa hän on lyönyt 39 juoksua, tuonut 11 juoksua ja kerännyt 133 kärkilyöntiä. Tilastot päivitetty 26. syyskuuta 2013.

## Saavutukset
### Pelaajana
* 3 SM-kultaa: 2005, 2018 ja 2019
* 5 SM-pronssia: 2013, 2014, 2015, 2016, 2017
* 2 Itä-Länsi-ottelua: 2009, 2012
* Superpesiksen pudotuspelien arvokkain pelaaja: 2019

## Lähteet
Marko Nikula

**Marko Nikula** (s. 30. toukokuuta 1992) on suomalainen pesäpalloilija, joka edustaa Pattijoen Urheilijoita. Superpesiksen runkosarjassa Nikula on pelannut 34 ottelua, joissa on lyönyt kymmenen ja tuonut kaksi juoksua. Kärkilyöntipisteitä hän on kerännyt pelaamissaan runkosarjan otteluissa 36. Superpesiksen pudotuspeleissä Nikula on pelannut kaksi ottelua.

## Saavutukset
### Pelaajana
* 2 SM-pronssia: 2011, 2012

## Lähteet
Samu Vainikainen

**Samu Eetu Tapio Vainikainen** (s. 14. maaliskuuta 1991 Kuopio) on suomalainen pesäpalloilija, joka edustaa Kiteen Palloa. Vainikainen on Siilinjärven Pesiksen kasvatti.

Superpesiksen runkosarjassa Vainikainen on pelannut 42 ottelua, joissa on lyönyt kahdeksan ja tuonut 11 juoksua. Kärkilyöntipisteitä hän keräsi pelaamissaan runkosarjan otteluissa 78. Superpesiksen pudotuspeleissä Vainikainen on pelannut kolme ottelua, joissa on lyönyt yhden juoksun. Lisäksi hän on pelaamissaan pudotuspelien otteluissa kerännyt tililleen viisi kärkilyöntipistettä.

## Palkinnot
* Ykköspesiksen kuukauden pelaaja: elokuu 2013 

## Lähteet
Janne Heimonen (pesäpalloilija)

**Janne Heimonen** (s. 14. kesäkuuta 1993 Vimpeli) on suomalainen pesäpalloilija, joka edustaa Vimpelin Vetoa. Hän on myös seuran omia kasvatteja. Superpesiksen runkosarjassa Heimonen on pelannut 19 ottelua, joissa on lyönyt kaksi ja tuonut neljä juoksua. Kärkilyöntipisteitä hän keräsi pelaamissaan runkosarjan otteluissa 21.

Kasvattajaseuransa lisäksi Heimonen on pelannut Superpesiksessä lainalla Jyväskylän Kirin sekä Alajärven Ankkureiden joukkueissa, sekä sarjatasoa alempana Vedon farmiseurassa Ylivieskan Kuulassa.

## Saavutukset
### Pelaajana
* 2 SM-kultaa: 2016, 2017
* 3 SM-hopeaa: 2012, 2014, 2015
* 1 SM-pronssi: 2018 
* 2 Itä-Länsi-ottelua: 2018, 2019
* Vuoden lukkari: 2017 

## Muuta

Heimosen isä Timo Heimonen sekä isoveli Anssi Heimonen ovat molemmat myös pelanneet lukkareina pääsarjatasolla.

## Lähteet
Juha-Matti Jaatinen

**Juha-Matti Jaatinen** (s. 6. helmikuuta 1984 Rovaniemi) on suomalainen uransa lopettanut pesäpalloilija.  Viimeiseksi seuraksi jäi kasvattajaseuransa Alajärven Ankkurit Jaatinen on pelannut Superpesiksessä yhden kauden myös Vimpelin Vedon joukkueessa.

Superpesiksen runkosarjassa Jaatinen on pelannut Vimpelin Vedon ja Alajärven Ankkureiden riveissä kaikkiaan 36 ottelua, joissa on lyönyt kolme ja tuonut 23 juoksua. Kärkilyöntipisteitä hän keräsi pelaamissaan runkosarjan otteluissa 92. Superpesiksen pudotuspeleissä Jaatinen on pelannut viisi ottelua, joissa on tuonut neljä juoksua. Lisäksi hän on pelaamissaan pudotuspelien otteluissa kerännyt tililleen kymmenen kärkilyöntipistettä.

Jaatinen toimii nykyään Alajärven Akkureiden ykköspesisjoukkueen pelinjohtajana.

## Saavutukset
### Pelaajana
* 1 SM-hopea: 2013
* Ykköspesiksen kuukauden pelaaja: kesäkuu 2010 (1)

## Lähteet

## Aiheesta muualla
Kimmo Lukkari

**Kimmo Juhani Lukkari** (s. 5. maaliskuuta 1987 Kajaani) on suomalainen pesäpalloilija, joka edustaa Siilinjärven Pesistä.

Superpesiksen runkosarjassa Lukkari on pelannut neljä ottelua, joissa on tuonut yhden juoksun. Kärkilyöntipisteitä hän keräsi pelaamissaan runkosarjan otteluissa yhdeksän. Superpesiksen pudotuspeleissä Lukkari on pelannut kolme ottelua, joissa on kerännyt tililleen kolme kärkilyöntipistettä.

## Saavutukset
### Pelaajana
* 1 SM-kulta: 2006
* 2 SM-hopeaa: 2007, 2008
* Ykköspesiksen kuukauden pelaaja: heinäkuu 2013 

## Lähteet
Inveracity

**Inveracity** on kreikkalainen death metal -yhtye, joka perustettiin Ateenassa vuonna 1998.

Yhtyeen ensimmäinen albumi, *[[Circle of Perversion]]*, julkaistiin vuonna 2003.. Vuonna 2006 yhtye solmi levytyssopimuksen Unique Leader Recordsin kanssa. Toinen albumi, *[[Extermination of Millions]]*, julkaistiin alkuvuodesta 2007.

## Jäsenet
* Antonis – kitara (1998–)
* Vagelis – rummut (1998–)
* George – laulu (2004–)
* George S. – bassokitara (2010–)

### Entiset jäsenet
* Dionisis – laulu (2000)
* Marios – laulu (2001–2004)
* Lefteris – bassokitara (2000–2006)
* John – bassokitara (2006–2008)

## Diskografia
### Studioalbumit
* 
* 

### Demot
* 
* 

### Split-albumit
* 

## Lähteet

## Aiheesta muualla
* 
* Yhtyeen Facebook-sivu
Joni Rytkönen

**Joni Rytkönen** (s. 29. maaliskuuta 1993 Helsinki) on entinen suomalainen pesäpalloilija. Hän pelaa ulkokentällä kolmosvahtina ja sisäpelissä vaihtajana. Superpesiksen etenijäkuninkuuden Rytkönen on voittanut vuosina 2019, 2020 ja 2021. Kaikkien aikojen tuotujen juoksujen ennätyksen hän rikkoi kaudella 2021 (81 tuotua juoksua runkosarjassa). Rytkönen on aiemmin urallaan pelannut lukkarina, mutta sittemmin siirtynyt ulkokentälle lautaskammon vuoksi.

Rytkönen debytoi Superpesiksessä kaudella 2013 Kouvolan Pallonlyöjien joukkueessa, jossa hän lopulta pelasi yhteensä neljä kautta. Kaudella 2017 Rytkönen pelasi Kankaanpään Mailassa ja kaudella 2018 Hyvinkään Tahkossa. Kaudeksi 2019 Rytkönen siirtyi Sotkamon Jymyyn, jossa hän voitti ensimmäiset SM-mitalinsa (hopeaa kaudella 2019, kultaa kaudella 2020). Syksyllä 2022 Rytkönen teki kolmivuotisen pelaajasopimuksen Joensuun Mailan kanssa.

Rytkönen on pelannut 248 Superpesiksen runkosarjaottelua tehoin 22+50 lyötyä, 354 tuotua juoksua ja 1 195 kärkilyöntipistettä.

Nuorempana Rytkönen on kilpaillut myös maastohiihdossa ja salibandyssa.

## Seksuaalirikostuomio
Rytkönen hyllytettiin Joensuun Mailan toiminnasta 16. toukokuuta 2023 seurajohdon tietoon tulleen seksuaalisen häirintäepäilyn vuoksi. Urheilun oikeusturvalautakunta asetti hänelle kesäkuussa 2024 urheilun toimintakiellon vuoden 2024 loppuun saakka. Kielto koskee pesäpallon lisäksi myös kaikkia muita urheilulajeja. Pohjois-Karjalan käräjäoikeus tuomitsi Rytkösen elokuussa 2025 seksuaalirikoksista vuodeksi ehdolliseen vankeuteen ja 60 päiväsakkoon, joka teki hänen tuloillaan 360 euroa. Hänet tuomittiin kahdesta seksuaalisesta kajoamisesta lapseen sekä lapsen seksuaalisesta hyväksikäytöstä. Tytöt olivat tapahtumien aikaan 14- ja 15-vuotiaita. 

## Lähteet
Corippus

**Flavius Cresconius Corippus** (500-luku) oli myöhäisantiikin aikana vaikuttanut roomalainen runoilija, jonka tärkeimmät teokset ovat itäroomalaisen sotapäällikkö Johannes Troglitan saavutuksia ylistävä *Iohannis, seu de bellis Libycis* ja myöhemmin kirjoitettu keisari Justinus II:n valtaannousua juhlistava *In laudem Iustini minoris*.

Corippuksen elämästä ei tiedetä paljoa. Hän oli kotoisin roomalaisesta African provinssista (nykyinen Tunisia ja Libyan rannikko) ja toimi opettajana (*grammaticus*).

## Lähteet
* 

### Viitteet
Rings of Saturn

**Rings of Saturn** on yhdysvaltalainen deathcore-yhtye, joka perustettiin vuonna 2009 Bay Areassa, San Franciscossa. Yhtyeelle ominainen piirre on virtuositeettia vaativat teknisesti vaativat kappaleet.

Yhtye tuli yleisön tietoisuuteen julkaistessaan internetissä kappaleen "Abducted". Yhtyeen esikoisalbumi, *[[Embryonic Anomaly]]*, julkaistiin omakustanteena loppuvuonna 2009. Alkuvuonna 2010 yhtye solmi levytyssopimuksen Unique Leader Recordsin kanssa, ja esikoisalbumi uudelleenjulkaistiin kansainvälisesti 28. toukokuuta 2010.

## Jäsenet
* Lucas Mann – kitara (2009–)
* Joel Omans – kitara (2010–2014, 2018–)
* Ian Bearer – laulu (2012–)
* Mike Caputo – Rummut (2018–)

### Entiset jäsenet
* Miles Dimitri Baker - kitara (2014-2018)
* Aaron Stechauner – rummut (2014–2018)
* Peter Pawlak – laulu (2009–2011)
* Brent Silletto – rummut (2009–2011)
* Ben Gower – bassokitara, sitra (2009)
* Chris Wells – kosketinsoitin, musiikkiohjelmointi, sormitus (2010–2011)
* Jeff Hughell – bassokitara (2011)
* Brent Glover – bassokitara (2011)
* Colin Waldo – bassokitara (2011)
* John Galloway – laulu (2011–2012)
* Jack Aldrich – bassokitara (2011–2012)
* Ron Casey – rummut (2011–2012)
* Alex Hernandez-Bent – rummut (2012)
* Sean Martinez – basso (2012–2013)
* Ian Baker – rummut (2012–2013)
* Jesse Beahler – rummut (2013)

## Diskografia
;Studioalbumit
* 
* 
* 
* 
* 
* 

;Singlet
* ”Seized and Devoured 2.0” (2015)

## Lähteet

## Aiheesta muualla
* 
* 
* Yhtyeen Facebook-sivusto
Madridin piiritys

**Madridin piiritys** kesti Espanjan sisällissodan aikana marraskuusta 1936 maaliskuuhun 1939. Kaupunkia pitivät hallussaan tasavaltalaisen hallituksen joukot liittolaisineen, piirittäjinä olivat kenraali Francon kansallismieliset fasistit, jotka saivat tukea Natsi-Saksan ilmavoimien vapaaehtoisista kootusta Legion Condor -osastosta.

Madridin puolustuksen murtuessa piiritys oli vaatinut kaupungin puolustajien keskuudessa arviolta 5 000–10 000 ihmisen hengen. Joulukuussa 1936 päättyneen hyökkäysvaiheen jälkeen kenraali Franco määräsi kaupunkiin ilmapommituksia, jotka olivat Guernican kaupungin tuhoamisen ohella ensimmäisiä siviileihin kohdistuneita pommituksia sodankäynnin historiassa.

## Lähteet
Ari Talkamo

**Ari Antero Talkamo** (s. 28. joulukuuta 1953 Helsinki) on suomalainen säveltäjä, sanoittaja, trubaduuri, musiikkituottaja, äänimainonnan tuottaja ja yrittäjä. Musiikkiura lähti liikkeelle jo vuonna 1971 hänen säveltäessään nuorisomessun Espoon kirkolle. Talkamo aloitti vuonna 1981 vapaana taiteilijana ja musiikkialan yrittäjänä ja vuonna 1983 hän perusti mainosmusiikkia, myöhemmin myös radio- ja tv-mainontaa sekä ohjelmapalveluja, tuottavan Musiikkikamari Oy:n. Yrittäjätoiminnan ohella hän oli jonkin aikaa Warner Chappell Music Finlandin kustannuspäällikkönä vuonna 1995.

Talkamon sävellyksiä ovat levyttäneet useat suomalaiset artistit, kuten Meiju Suvas, Paula Koivuniemi, Tarja Lunnas, Heidi Kyrö, Reijo Kallio, Eija Ahvo ja Tiina Ruuska. Hän on ollut myös studiotuottajana useiden eri albumien takana, erityisesti Warner Music Finlandin palveluksessa. Meiju Suvaksen tuottajana hän toimi kuuden albumin verran vuosina 1992–1998. Talkamo on säveltänyt myös yli neljäsataa mainossävelmää radio-, televisio-, elokuva- ja videokäyttöön. Mainosmusiikkisävellyksistään hän on saanut kunniamainintoja. Vuonna 1985 hän ylsi Syksyn sävel -kilpailussa kolmannelle sijalle Sinikka Niittykosken esittämällä laululla ”Tää meidän ilta on”, ja vuonna 1982 hän voitti Suomen countrymusiikin mestaruuden Ahvenanmaalla pidetyssä SM-kisassa sävellyksellään ”Highway Lovesick Blues”. Ari Talkamo on levyttänyt itse Horseshoe-yhtyeen kanssa sekä lastenlauluja Susanna Haaviston ja Tomi Aholaisen kanssa. 

Laulelman edistämiseksi perustetussa Helsingin Laulelman Ystävät HELY ry:ssä hän toimi alusta lähtien hallituksessa ja vuosina 2008–2010 yhdistyksen puheenjohtajana. Hänet nimitettiin vuonna 2002 Helsingin Suomalaisen Klubin taiteilijajäseneksi ja vuonna 2012 hänet nimitettiin Helsingin Laulelman Ystävät HELY ry:n kunniajäseneksi. Ari Talkamo on myös Suomen Säveltäjät Elvis ry:n sekä Teosto ry:n aktiivinen jäsen.

## Lähteet

## Aiheesta muualla
*http://www.hely.info/talkamo/ari.esittely.html
*http://www.aanitearkisto.fi/firs2/saveltaja.php?Id=Talkamo+Ari+Antero
Otso Mäkelä

**Otso Mäkelä** (s. 7. syyskuuta 1992 Kuusankoski) on suomalainen pesäpalloilija, joka edustaa Haminan Palloilijoita kaudella 2016. Hän on Kouvolan Pallonlyöjien kasvatti. Superpesiksen runkosarjassa Mäkelä on pelannut kauden 2013 loppuun mennessä 10 ottelua, joissa on tuonut yhden juoksun. Kärkilyöntipisteitä hän on kerännyt pelaamissaan runkosarjan otteluissa kaksi.

## Lähteet
Roni Wahl

**Roni Wahl** (s. 17. syyskuuta 1993 Forssa) on suomalainen pesäpalloilija, joka tällä hetkellä edustaa Suomensarjajoukkue Jokioisten Koetusta. Hän on vaihtanut sukunimensä Vartamasta Wahliksi.

## Ura
### Seuraura
Wahl on Jokioisten Koetuksen oma kasvatti. Sotkamon Jymyä edustanut Wahl lainattiin Kouvolan Pallonlyöjiin kaudeksi 2012. Wahl siirtyi Kouvolaan aluksi try-out-sopimuksella, mutta hän pelasi vuokrasopimuksella koko kauden Kouvolassa. Hän pelasi kauden aikana myös A-poikien Itä–Länsi-ottelussa. Wahl ja Sotkamo purkivat sopimuksensa kauden päätteeksi. Osapuolien sopimuksen piti kestää vuoden 2015 loppuun asti. Wahl teki sarjatauolla Koskenkorvan Urheilijoiden kanssa kaksivuotisen sopimuksen.

## Tilastot

## Saavutukset
### Pelaajana
* 1 SM-kulta: 2012

## Muuta
Wahl on käynyt Sotkamon urheilulukion. Hänen pikkuveljensä Patrik pelaa myös pesäpalloa.

## Lähteet
Sedition

**Sedition** voi tarkoittaa ainakin seuraavia:

* *[[Sedition (Dawn of Azazelin albumi)|Sedition]]*, uusiseelantilaisen Dawn of Azazel -yhtyeen albumi vuodelta 2005
* *[[Sedition (Hour of Penancen albumi)|Sedition]],* italialaisen Hour of Penance -yhtyeen albumi vuodelta 2012
* Sedition, englantilainen hardcore punk -yhtye
* ”Sedition”, *[[Jericho]]*-televisiosarjan jakso.
Dawn of Azazel

**Dawn of Azazel** on uusiseelantilainen death metal -yhtye, joka perustettiin Aucklandissa vuonna 1999.

Vuonna 2005 Dawn of Azazel sai paljon huomiota kotimaansa mediassa laulaja Rigel Walshen poliisiammatin vuoksi. Uutinen pääsi parhaan katseluajan uutisiin, minkä seurauksena yhtyeen kotisivuilla laskettiin yli 43&nbsp;000 vierailua vuorokauden aikana.

Yhtye on julkaissut neljä studioalbumia.

24. huhtikuuta 2016 yhtyeen jäsenet Joe Bonnett ja Jeremy Suckling ilmoittivat jättävänsä yhtyeen, ja yhtyeen tiedonannon mukaan jatkosuunnitelmat ovat epävarmat.

## Jäsenet
* Rigel Walshe – laulu, bassokitara
* Nik Davies – kitara
### Entiset jäsenet
* Joe Bonnett – kitara (1999 – 2016)
* Jeremy Suckling – rummut (2008 – 2016)
* Tony Angelov – kitara
* Tom James – kitara
* Tony Corry – rummut
* Phill Osborne – rummut
* Martin Cavanagh – rummut

## Diskografia
### Studioalbumit
* 
* 
* 
* 

### Demot
* 
* 
* 

### Singlet
* 

## Lähteet

## Aiheesta muualla
* Yhtyeen kotisivu
*